As jou boetie die boerpot wen…Bob en James Stocklas (Foto: Florida Lottery, Facebook) Twee broers het verlede week saam loterykaartjies gekoop nadat hulle ŉ paar weke lank saam visgevang het. James en Bob Stocklas was op pad terug van Florida na Pennsylvania, toe hulle die kaartjies gekoop het. Albei was wenners, maar James het Florida se $291 miljoen Powerball-boerpot gewen. Bob het $7 gewen. “Ek koop soms ŉ loterykaartjie wanneer ek in Florida is,” het die 67-jarige James, ŉ senior regter, gesê. Hy het eers later ontdek hy het gewen toe hy by ŉ restaurant sy kaartjie met die wennommers vergelyk het. James het dadelik vir almal in die restaurant se ontbyt betaal en sy familie gebel om die goeie nuus te deel. ŉ Facebook-foto van die twee broers wys dat die verhouding hopelik nie versuur het nie. Bron: Florida Lottery